CELEX: E2019C0015
Language: et
Date: 2019-03-06 00:00:00
Title: EFTA järelevalveameti otsus nr 15/19/COL, 6. märts 2019, milles käsitletakse Norra poolt 2019. aastaks kehtestatud ühikumäära vastavust Euroopa Majanduspiirkonna lepingu XIII lisa punktis 66wm osutatud õigusakti artiklile 17 (komisjoni 3. mai 2013. aasta rakendusmäärus (EL) nr 391/2013, milles sätestatakse ühine aeronavigatsioonitasude süsteem) [2019/932]

6.6.2019   
               
               
                  ET
               
               
                  Euroopa Liidu Teataja
               
               
                  L 148/35
               
            
         EFTA JÄRELEVALVEAMETI OTSUS
         nr 15/19/COL,
         6. märts 2019,
         milles käsitletakse Norra poolt 2019. aastaks kehtestatud ühikumäära vastavust Euroopa Majanduspiirkonna lepingu XIII lisa punktis 66wm osutatud õigusakti artiklile 17 (komisjoni 3. mai 2013. aasta rakendusmäärus (EL) nr 391/2013, milles sätestatakse ühine aeronavigatsioonitasude süsteem) [2019/932]
         EFTA JÄRELEVALVEAMET,
         võttes arvesse Euroopa Majanduspiirkonna lepingu (edaspidi „EMP leping“) XIII lisa punktis 66u osutatud õigusakti (Euroopa Parlamendi ja nõukogu 10. märtsi 2004. aasta määrus (EÜ) nr 550/2004 aeronavigatsiooniteenuste osutamise kohta ühtses Euroopa taevas), eriti selle artikli 16 lõiget 1, ning EMP lepingu XIII lisa punktis 66wm osutatud õigusakti (komisjoni 3. mai 2013. aasta rakendusmäärus (EL) nr 391/2013, milles sätestatakse ühine aeronavigatsioonitasude süsteem) (edaspidi „rakendusmäärus (EL) nr 391/2013“), eriti selle artikli 17 lõike 1 punkti d (mõlemaid on kohandatud EMP lepinguga selle protokolli nr 1 alusel),
         ning arvestades järgmist:
         
                     (1)
                  
                  
                     Rakendusmääruses (EL) nr 391/2013 on sätestatud ühine aeronavigatsioonitasude süsteem. Ühine aeronavigatsioonitasude süsteem on tulemuslikkuse kava eesmärkide lahutamatu osa, nagu on ette nähtud EMP lepingu XIII lisa punktis 66t osutatud õigusakti (Euroopa Parlamendi ja nõukogu määrus (EÜ) nr 549/2004, millega sätestatakse raamistik ühtse Euroopa taeva loomiseks) artikliga 11 ning EMP lepingu XIII lisa punktis 66xf osutatud õigusaktiga (komisjoni rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava) (edaspidi „rakendusmäärus (EL) nr 390/2013“).
                  
               
                     (2)
                  
                  
                     EMP lepingu XIII lisa punktis 66xe osutatud õigusaktis (komisjoni rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019)) on kindlaks määratud kogu Euroopa Liitu hõlmavad tulemuseesmärgid teiseks võrdlusperioodiks, s.o aastateks 2015–2019 (kaasa arvatud), sealhulgas marsruudi aeronavigatsiooniteenuste kulutõhususe eesmärk, mida väljendatakse nende teenuste eest makstavas kindlaksmääratud ühikuhinnas.
                  
               
                     (3)
                  
                  
                     Vastavalt rakendusmääruse (EL) nr 391/2013 artikli 17 lõike 1 punktidele b ja c peab EFTA järelevalveamet hindama tasude sissenõudmise piirkondades 2019. aastaks kehtestatud ühikumäärasid, mille Norra on esitanud kõnealuse määruse artikli 9 lõigetes 1 ja 2 osutatud nõudeid järgides. Hindamise käigus kontrollitakse, kas nimetatud ühikumäärad on vastavuses rakendusmäärustega (EL) nr 390/2013 ja (EL) nr 391/2013.
                  
               
                     (4)
                  
                  
                     EFTA järelevalveamet hindas ühikumäärasid koostöös Eurocontroli tulemuslikkuse hindamise üksuse ja marsruudi navigatsioonitasude keskasutusega, kasutades selleks Norra esitatud andmeid ja lisateavet.
                  
               
                     (5)
                  
                  
                     Selle hinnangu põhjal leidis järelevalveamet vastavalt rakendusmääruse (EL) nr 391/2013 artikli 17 lõike 1 punktile d, et tasude sissenõudmise piirkondades 2019. aastaks kehtestatud ühikumäärad, mille Norra esitas, on kooskõlas rakendusmäärustega (EL) nr 390/2013 ja (EL) nr 391/2013.
                  
               
                     (6)
                  
                  
                     Vastavalt rakendusmääruse (EL) nr 391/2013 artikli 17 lõike 1 punktile d tuleks Norrat järelevalveameti seisukohast teavitada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Norra poolt 2019. aastaks esitatud marsruudi ühikumäär 421,61 Norra krooni on kooskõlas EMP lepingu XIII lisa punktis 66xf osutatud õigusaktiga (rakendusmäärus (EL) nr 390/2013) ja EMP lepingu XIII lisa punktis 66wm osutatud õigusaktiga (rakendusmäärus (EL) nr 391/2013).
         
         
            Artikkel 2
            Käesolev otsus on adresseeritud Norrale.
         
         
            Brüssel, 6. märts 2019
            
               
                  EFTA järelevalveameti nimel
               
               
                  eesistuja
               
               Bente ANGELL-HANSEN
               
                  kolleegiumi liige
               
               Frank J. BÜCHEL
               
                  vastutav kolleegiumi liige
               
               Högni S. KRISTJÁNSSON
               
                  allkirjastab õigus- ja täitevasjade osakonna direktorina
               
               Carsten ZATSCHLER